**פסטיבל ירון של תיאטרון אורנה פורת לילדים ולנוער**

**מגיע לנתיבות בפורים הקרוב בפעם הראשונה.**

**21-22 במרץ במשכן פיס לאמנויות הבמה.**

**פסטיבל ירון , ע"ש הצנחן ירון ירושלמי, מתקיים ביוזמת ותמיכת משפחת ירושלמי, עיריית נתיבות ומשרד התרבות והספורט.**

לראשונה פסטיבל ירון של תיאטרון אורנה פורת לילדים ולנוער מגיע לנתיבות. בפסטיבל הצגות לילדים ולכל המשפחה מבית היוצר של תיאטרון אורנה פורת.

הפסטיבל יתקיים בפורים בתאריכים 21-22 במרץ במשכן לאמנויות הבמה בנתיבות.

במשך יומיים יתקיימו 5 הצגות של התיאטרון באולמות השונים במתחם המשכן. בנוסף יתקיים במתחם המשכן הפנינג פורימי : מתנפחים, ג'ימבורי, דמויות הולכי קביים, מתנפחים, איפור פנים ועוד. הכניסה להפנינג חופשית.

ביום שישי יתקיים הפנינג של הצופים באווירה צעירה ומהנה לכל המשפחה בסימן בריאות וספורט עם מתקן צופים ענק, משחקי ספורט ועוד.

פסטיבל ירון מתקיים ביוזמת ותמיכת משפחת ירושלמי, עיריית נתיבות ומשרד התרבות והספורט.

משכן הפיס נפתח לפני מספר חודשים בלבד בהשקעה של כ 60 מיליון ש''ח והוא אחד האולמות המושקעים והיפים ביותר בארץ, המשכן מנוהל ע"י ענבל יפרח , שקידמה את יוזמת הפסטיבל . נתיבות בכלל עוברת שינוי עצום בכל תחום התרבות והפנאי, עירית נתיבות שמה לה למטרה הכנסת תוכן איכותי ומשמעותי לתושבי העיר , ובמסגרת זו מתקיים פסטיבל ירון .

ההצגות בפסטיבל במחירים מיוחדים לתושבי נתיבות .

**להלן לוח ההצגות המלא:**

**מחסן השטוזים**

**מחסן השטוזים מוצגת מעל 10 שנים בתיאטרון אורנה פורת**

**גילים:** **6-3**מחזה, שירים ולחנים: **דתיה בן דור** בימוי: **יאקי מחרז**

משתתפים: אבישי סנדנר, דניאל סבג/עודד גוגנהיים/תומר אופנר, אור אילן/הילה זהרור, לורן סביר/שירן ארגס

ברוכים הבאים למחסן השטוזים של המשוררת, הסופרת והמלחינה דתיה בן דור. במחסן השטוזים ממתינים לנו השטוזונים: שטוזה, שטוזית ושטוזי תפוזי, שילמדו שליח פיצה להמציא שטויות בחרוזים.

21.3 – היכל התרבות בשעה 10:00/ מחיר 30 ש"ח

קליפ: <http://www.porat-theater.co.il/show_info.php?showid=427>

-----------------------------------------------------------------------------------------------------

 **חברים על הגשר**

**הצגת ילדים על סיפור חברות משעשע ומרגש**

**גילים: 4-7**

מחזה: **גיל צרנוביץ' ומיטל סלקמון-רטן** בימוי: **גיל צרנוביץ'**

משתתפים: איציק כהן פטילון, איתי פלג

זהו סיפור על שני חברים הכי טובים בעולם. במשך היום הם עוזרים זה לזה בעבודה, ובערב שותים יחד כוס תה בחצר וצוחקים . יום אחד מתפתח ויכוח מאד גדול בגלל דבר מאד קטן, ושני החברים רבים ריב נוראי שבעקבותיו הם לא רוצים לדבר או אפילו לראות זה את זה לעולם. בדיוק אז מגיע לכפר נגר חביב וחכם ובזכותו הם לומדים בדרך מפתיעה שחברות היא הדבר הכי חשוב ולא שווה להרוס אותה בעד שום סיבה, גדולה או קטנה.

ההצגה הינה בפורמט אינטימי בו משחקים שני שחקנים.

21.3 – קולנוע גפן / 16:00 / מחיר- 20 ש"ח

קישור לקליפ: https://www.youtube.com/watch?v=g8iwCyIubjQ

-----------------------------------------------------------------------------------------------------

**אלאדין ומנורת הקסמים**

**זוכת פרס הבמה לשנת 2011 בקטגוריית עיצוב תלבושות ואביזרי במה**

**גילים: 8-5**

כתיבה ובימוי: **משה בן שושן ורענן ניסים פררה**

משתתפים: עדי אייזנמן/ תומר הלדשטיין/ דודי גזית , רועי קקון/ שחר יוסף אלון, מלכה חג'בי ולהקת הרקדנים.

אלאדין הוא ילד עני ומלא קסם שנופל למלכודת העושר שמטמין לו ג'אפר הרשע בתוך מערת הזהב. סיפור הרפתקאות מסעיר, שבמהלכו מגלה אלאדין את אומץ ליבו ומבין שלהיות עשיר זה לא בהכרח להיות מאושר.

21.3 – היכל התרבות / 17:30 / מחיר- 30 ש"ח

קליפ : [[https://www.youtube.com/watch?time\_continue=1&v=OZ4WP3zhvB4](http://www.porat-theater.co.il/show_info.php?showid=790)](https://www.youtube.com/watch?time_continue=1&v=OZ4WP3zhvB4)

[0](http://www.porat-theater.co.il/show_info.php?showid=790)

-----------------------------------------------------------------------------------------------------

**מולאן**

**גילים: 12-6**

מחזה ובימוי: **צביה הוברמן**

משתתפים: דון לני גבאי, שלום שמואלוב/ חיים זנאתי, ליאור חקון/ טל דנינו, עומר זימרי/דורון ישינסקי, רני אלון/ יוסף אלון, אור משיח/ דביר מזי"א, תום אפלבאום/יגאל ברנר, איתי שלו/ אליאור כהן/ ניב מזרחי, ליאור זוהר

סין מותקפת וקיסר סין מורה על גיוס הגברים לצבא. אביה של מולאן זקן וחלש, ולכן מולאן מקצרת את שיערה, לובשת בגדי גבר ומתגייסת לצבא במקומו. היא לוחמת בעוז נגד הפולשים כשהיא מסתירה את זהותה, וברגע סכנה היא מצילה את חבריה, ואת סין כולה. שילוב של תיאטרון, תנועה, מוזיקה, אקרובטיקה ותיפוף, המביא לבמה את העושר והיופי של התרבות הסינית.

22.3 – היכל התרבות , 10:00, מחיר 30 ש"ח

קליפ: <https://www.youtube.com/watch?v=NC0-SdMzxUg>

-----------------------------------------------------------------------------------------------------

**היה היה אף - הצגה חדשה!**

**גילים**: 9-5

בימוי: **גבי כהן**

משתתפים: איליה ציבולסקי, ענבל רז, שחר שמואלוב נגן: דביר בָּסִינו

שני ליצנים וליצנית יוצאים אל הבמה, אך מסתבר שהם לא מתואמים לגבי הסיפור שבאו לספר. אחת הכינה את פיטר פן, השני את שלגייה והשלישי את סינדרלה. כל אחד מושך לאגדה שלו, ומגייס את האחרים לעזרה, שיתופי הפעולה המפתיעים יוצרים הצגת ליצנות אנרגטית וסוחפת, מצחיקה ומרגשת על שיתוף פעולה וחברות.

22.3- ריבת משכן פיס לאמנויות הבמה / 11:30 / 10 ש"ח

קליפ:<https://www.youtube.com/watch?v=GFK-NFR7608>

-----------------------------------------------------------------------------------------------------

מצורף לוח ההצגות המלא. תמונות ווידאו לכל ההצגות

פסטיבל ירון בנתיבות, 21-22 במרץ בהיכל התרבות נתיבות,

מחיר כרטיס: 10-40 ש"ח

טל' לרכישת כרטיסים: 072-2532103 משכן פיס לאמניות הבמה נתיבות

ובאתר: <http://goo.gl/gxV5vV>

---------------------------------------------------------------------------------------------------------

ברקת סוסיה שהינו- 052-6616360 , קרנית בסון- יחסי ציבור- 052-4299441